12.6.2023
DA
Den Europæiske Unions Tidende
C 205/39
4.
Fjerde anbringende om tilsidesættelse af den rammeaftale, der er blevet underskrevet mellem Domstolens ansættelsesmyndighed og sagsøgeren, som fastsætter, at ansættelsesmyndighedens afgørelser, der berører en repræsentativ fagforening eller faglig sammenslutning, som har underskrevet den nævnte aftale, ikke kan træffes uden justitssekretærens vidende, således som det er sket i det foreliggende tilfælde.
Sag anlagt den 18. april 2023 — Kivikoski m.fl. mod Rådet (Sag T-202/23) (2023/C 205/44) Processprog: fransk Parter Sagsøgere: Ville Kivikoski (Wezembeek-Oppem, Belgien), Ottavia Maffia (Bruxelles, Belgien) og Peter Pristovnik (Bruxelles) (ved advokat N. de Montigny) Sagsøgt: Rådet for Den Europæiske Union Sagsøgernes påstande — Afgørelsen af 13. juli 2022 annulleres. — Om fornødent annulleres afgørelsen om afslag på klagen af 2. februar 2023, for så vidt som denne begrunder afgørelsen af 13. juli 2022. — Rådet tilpligtes at betale sagsomkostningerne.
Søgsmålsgrunde og væsentligste argumenter Sagsøgerne har til støtte for deres søgsmål til prøvelse af afgørelsen truffet af Rådets generalsekretær den 13. juli 2022 om ikke at forfremme sagsøgerne i forfremmelsesåret 2022 fremsat to anbringender. 1.
Første anbringende om den anfægtede afgørelses ulovlighed, for så vidt som den er baseret på en ukorrekt anvendelse af de vedtægtsmæssige regler og satser, der finder anvendelse vedrørende forfremmelse, hvorved vedtægten for tjenestemænd i Den Europæiske Union er blevet tilsidesat, og en reel mulighed for sagsøgerne for forfremmelse til lønklasse AST 8 er blevet fortabt. 2.
Andet anbringende om tilsidesættelse af princippet om forudsigelighed og retssikkerhedsprincippet og om den omstændighed, at sagsøgerne er blevet udsat for ulovlig forskelsbehandling baseret på deres indplacering i lønklasse AST 7, der ikke er fastsat af lovgiver.